CELEX: 62022TN0219
Language: mt
Date: 2022-04-22 00:00:00
Title: Kawża T-219/22: Rikors ippreżentat fit-22 ta’ April 2022 – Wallmax vs EUIPO – Roxtec (Rappreżentazzjoni ta’ kwadru blu li fih tmien ċirki konċentriċi suwed)

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/65
            
         
      Rikors ippreżentat fit-22 ta’ April 2022 – Wallmax vs EUIPO – Roxtec (Rappreżentazzjoni ta’ kwadru blu li fih tmien ċirki konċentriċi suwed)
      (Kawża T-219/22)
      (2022/C 237/84)
      Lingwa tar-rikors: l-Ingliż
      
         Partijiet
      
      
         Rikorrent: Wallmax Srl (Milan, l-Italja) (rappreżentanti: F. Ferrari, L. Goglia u G. Rapaccini, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Roxtec AB (Karlskrona, l-Isvezja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark figurattiva tal-Unjoni Ewropea (Rappreżentazzjoni ta’ kwadru blu li fih tmien ċirki konċentriċi suwed) – Trade mark tal-Unjoni Nru 7 376 023
      
         Proċedimenti quddiem l-EUIPO: proċedimenti ta’ kanċellazzjoni
      
         Deċiżjoni kkontestata: id-deċiżjoni tat-Tieni Bord tal-Appell tal-EUIPO tal-10 ta’ Frar 2022 fil-Każ R 1093/2021-2
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla parzjalment id-deċiżjoni kkontestata, fil-parti fejn it-Tieni Bord tal-Appell isostni li t-trade mark kontenzjuża ma hijiex invalida skont l-Artikolu 7(1)(e)(ii) tar-Regolament (UE) 2017/1001 tal-Parlament Ewropew u tal-Kunsill għall-oġġetti segwenti: Klassi 6 – Materjal li jisiġilla tal-metall għall-kejbils u għall-pajpijiet; frejms li jissiġillaw tal-metall; Klassi 17 – Frejms li jissiġillaw tal-plastik jew tal-gomma; Klassi 19 – Pajpijiet riġidi mhux tal-metall għall-bini; Frejms li jissiġillaw mhux tal-metall;
               
            
                  —
               
               
                  tannulla parzjalment id-deċiżjoni kkontestata, fil-parti fejn it-Tieni Bord tal-Appell annulla d-deċiżjoni tad-Diviżjoni tal-Kanċellazzjoni fir-rigward tad-deċiżjoni dwar l-ispejjeż;
               
            
                  —
               
               
                  konsegwentement, tilqa’ d-deċiżjoni tad-Diviżjoni tal-Kanċellazzjoni tat-23 ta’ April 2021;
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 7(1)(e)(ii) tar-Regolament (UE) 2017/1001 tal-Parlament Ewropew u tal-Kunsill.